### Beslutninger:

Merete Bach og Magistratsafdelingen for Kultur og Borgerservice med bemærkning, at byrådet i sit møde den 22. juni 2022 har vedtaget Magistratens foranstående indstilling af 7. juni 2022.

Nye Borgerliges og Dansk Folkepartis byrådsgrupper kunne ikke tiltræde indstillingen.

###

Forslag fra [adresse], SF, V og EL om at anonymisere jobansøgninger

RV, SF, V og Enhedslisten ønsker skabe lige muligheder i ansættelser af nye medarbejdere, og hverken alder, køn eller etnicitet bør stå i vejen for at realisere ens drømmejob. Der er allerede nogle klare regler i lovgivningen, som forbyder arbejdsgivere i at diskriminere eller forskelsbehandle når man ansætter medarbejdere. Men en ting er lovgivningen, en anden er virkeligheden, som stadig ser meget anderledes ud, da der er er mærkbare problemer på det danske arbejdsmarked, hvor jobansøgere diskrimineres på baggrund af alder, køn og etnicitet. Denne type forskelsbehandling vil vi ikke acceptere, da vi mener alle ansøgere skal behandles lige og deres kvalifikation burde alene afgøre hvorvidt de får tilbudt et job.

Det er stærkt bekymrende, at man i Ligebehandlingsnævnet de seneste år har set en stigning i antallet af sager om aldersdiskrimination. Sagerne omfatter ældre danskere, som oplever sig forskelsbehandlet på grund af deres alder både i forbindelse med afskedigelser og afslag på jobansøgninger. Fagforeninger som DJØF støtter op om problematikken og har tidligere lagt sag an mod offentlige arbejdspladser i forbindelse med den klare aldersdiskrimination i offentlige fyringsrunder.

Samme mønster ser vi også når det kommer til køn, hvor næsten hver femte kvinde stadig oplever sig diskrimineret på arbejdsmarkedet som gravid eller under hendes overvejelser. Det er veldokumenteret at kvinder har dårligere vilkår end mænd på det danske arbejdsmarked både i ansættelsessituationer og når det kommer til lønudvikling og karriere.

Når vi taler om etnicitet er det ligeledes veldokumenteret at fremmedklingende navne som eksempelvis mellemøstlige, ofte bliver sorteret fra. Generelt skal minoriteter sende 52% flere jobansøgninger for at kaldt til samme antal jobsamtaler som personer med danskklingende navne.

I lande som [adresse], [adresse], [adresse] og [adresse] har man tidligere gennemført forsøg med anonymisering af jobansøgninger til offentlige institutioner. Resultaterne har været positive, som skabt en mere ligestilling i mulighederne for at blive ansat på ens kvalifikationer. [adresse] er en mangfoldig kommune og det skal også afspejle kommunen som arbejdsplads. Vi har tidligere sat måltal for andelen af medarbejdere skal afspejle befolkningssammensætning i byen – nærmere bestemt 12,3%. I øjeblikket er vi på omkring 7,5% og har stået stille i de sidste 5-6 år.

[adresse], SF, V og Enhedslisten ønsker med dette forslag at indføre en anonymisering af jobansøgninger til [adresse], i første omgang en forsøgsordning på to år, som derefter skal evalueres.

Med det vil vi sikre at [adresse] bliver den mangfoldige og rummelige arbejdsplads, som vi elsker at betegne os selv som. De ord, der i mange år har været et fast element i kommunens stillingsopslag om, at alle uanset alder, køn, race, religion og etnisk tilhørsforhold opfordres til at søge kommunens opslåede stillinger, nytter ikke noget, hvis de følges op af diskrimination i forbindelse med ansættelsesproceduren.

Som landets andenstørste kommune, hvor flere hundrede stillinger besættes hver uge, skal vi gøre vores til at sikre et arbejdsmarked uden diskrimination. Det er de bedst kvalificerede ansøgere, der skal udvælges, og ingen skal forskelsbehandles.

Det indstilles at:

1. Borgmesterens afdeling og Social- og Sabine Johnsen i samarbejde med relevante forvaltninger udarbejder et forslag til en model for anonymisering af jobansøgninger til stillinger i [adresse] med hensyn til ansøgers alder, køn og etnicitet til politisk behandling.

2. Forvaltningernes model for en anonymisering af jobansøgninger fremlægges til politisk behandling inden udgangen af 2022. 3. Modellen skal afprøves i en 2-årige forsøgsordning i enkelte udvalgte afdelinger i kommunen, og derefter evalueres i forhold til en udbredelse til hele kommunen.

Stillet af Radikale Venstre, SF – Socialistisk Folkeparti, Venstre og Enhedslisten De Rød- Grønne

[adresse]: Mahad Yussuf (ordfører på sagen og initiativtager), Ove Madsen

SF: Benthe Kristoffersen, Asta Thomsen, Emil Bertelsen og Danny Lassen

Venstre: Børge Olsen, Steve Schultz, Herman Lauridsen og Justina Madsen

Enhedslisten: Sabine Lind, Yrsa Jessen og Robin Christiansen

INDSTILLING FRA BORGMESTERENS AFDELING OG MAGISTRATSAFDELINGEN FOR KULTUR OG BORGERSERVICE

Svar på forslag fra [adresse], SF, V og EL om at anonymisere jobansøgninger

### Resume

D. 19. januar 2022 fremsendte RV, SF, V og EL et by-rådsforslag (bilag 1), hvori de indstillede, at Borgmesterens Afdeling, i samarbejde med relevante afdelinger, udarbejder en model, hvori der sikres fuld anonymisering af jobansøgninger til stillinger Aarhus Kommune. Partierne indstillede desuden, at modellen skal afprøves i en 2-årig forsøgsordning i udvalgte afdelinger i [adresse], og derefter evalueres i forhold til en yderligere udbredelse af modellen.

Sagen blev fremsendt til Borgmesterens Afdeling med henblik på udarbejdelse af en indstilling.

Borgmesterens Afdeling og Magistratsafdelingen for Kultur og Borgerservice har i samarbejde udarbejdet en 2-årig prøvehandling, der imødekommer byrådsforslaget. Her vil Borgmesterens Afdeling og Magistratsafdelingen for Kultur og Borgerservice hver anonymisere 15-20 rekrutteringsprocesser i forsøgsperioden. Prøvehandlingen vil blive fulgt tæt både kvalitativ og kvantitativt med henblik på afrapportering til Byrådet inden udgangen af 2024.

Den sene fremsendelse af nærværende indstilling skyldes, at indstillingen også rummer selve modellen for anonymisering af jobansøgninger. Med denne indstilling kan prøvehandlingen således igangsættes umiddelbart efter eventuel tiltrædelse.

### Beslutningspunkter

Det indstilles:

At 1) der igangsættes en 2-årig prøvehandling i henholdsvis Borgmesterens Afdeling og Magistratsafdelingen for Kultur og Borgerservice, hvor man anonymiserer minimum 15-20 rekrutteringsprocesser i hver afdeling.

At 2) prøvehandlingen sikrer fuld anonymisering af de udvalgte rekrutteringsprocesser til og med indkaldelse af kandidater til jobsamtale, men at rekrutteringsprocesserne derfra kører sin vante gang.

At 3) der afrapporteres til Byrådet ultimo 2024, hvor resultatet af prøvehandlingen, erfaringerne samt økonomien evalueres. Dette med henblik på en drøftelse af, om tiltagene/dele af tiltagene i prøvehandlingen skal udbredes til hele [adresse].

### Sagsforløb:

Udvalg: Magistraten

Dato: 07-06-2022

Bodil Mathiasen:

Fremsendes til [adresse] med bemærkning, at Magistraten i mødet den 7. juni 2022 anbefaler, at byrådet tiltræder Borgmesterens Afdelings og Magistratsafdelingen for Kultur og Borgerservices indstilling af 30. maj 2022.

Paul Olesen tog forbehold.

Hidtidige erfaringer med diverse nudging initiativer og så videre beskrives.